စစ်ရေးချုပ်

မြန်မာ့တပ်မတော်တွင် တပ်ရင်း/တပ်ဖွဲ့အသီးသီး၌ တပ်ရေးပိုင်းဆိုင်ရာ အရာရှိတစ်ဦးထားသကဲ့သို့ စစ်ဌာနချုပ်/တိုင်းစစ်ဌာနချုပ်များတွင် စစ်ရေးဌာနများထားရှိပြီး ယင်းအထက်တွင် စစ်ရေးနှင့်ပတ်သက်သော အမြင့်ဆုံးအရာရှိချုပ်မှာ စစ်ရေးချုပ်ဖြစ်သည်။ မြန်မာ့တပ်မတော်တွင် ကာကွယ်ရေးဦးစီးချုပ်ရုံး(ကြည်း)၏ လက်အောက်တွင် စစ်ရေးချုပ်ရုံးကို ထားရှိသော်လည်း စစ်ရေးချုပ်ရုံးသည် ကြည်းတပ်သာမက ရေတပ်နှင့် လေတပ်တို့၏ စစ်ရေးပိုင်းဆိုင်ရာတို့ကိုပါ ဆောင်ရွက်ရသည်။ စစ်ရေးချုပ်၏ လုပ်ငန်းများမှာ တပ်ရင်း/တပ်ဖွဲ့များ၏ မှတ်တမ်းများ၊ စာရင်းများထားရှိခြင်း၊ တပ်ဖွဲ့ဝင်များ၏ ကိုယ်ရေးနှင့်ပတ်သက်ပြီး အမိန့်၊ ညွှန်ကြားချက်များကို ဆောင်ရွက်ခြင်းတို့ ဖြစ်သည်။ လက်ရှိ စစ်ရေးချုပ်မှာ ဒုတိယဗိုလ်ချုပ်ကြီး စိုးမင်းဦး ဖြစ်သည်။

ကိုးကား 

တပ်မတော် (ကြည်း)
တပ်မတော်၏ စစ်ဘက်ရာထူးတာဝန်ခန့်အပ်မှုများ